In nomine Domini, Amen. Anno Incarnationis ejusdem millesimo CCCo tricesimo primo, mense octobris. Ego Roubertus de Charrete, domicellus, notum facio universis presentes litteras inspecturis quod ego, spontaneus et provisus non coactus non deceptus nec circumventus, in aliquo vendo, cedo, concedo et in hereditatem perpetuum quitto viris religiosis et honestis abbati et conventui Cystercii, unum mansum cum edifficio ipsius mansi, sittum in villa de Villari, juxta mansum dicti Joquillot postee hinc, et juxta mansum Juhenti dicti Bontefene. Inde et totum jus rationem et actionem quod et quas habeo, habere possum et debeo in dicto manso et in hominibus in eodem manentibus. Et specialiter septem solidos turonensium fortis monete quos habitantes dicti mansi michi debent anno quolibet ad medium augustum, et gallinam ad carniprevium. Et qui mansus et habitantes dicti mansi sunt et fuerunt a toto tempore retroacto justitiabiles religiosorum predictorum. Hanc autem venditionem facio pretio sex librarum turonensium pervorum. De quibus me teneo a dictis religiosis plenarie pro pagato. Quare de dicta venditione me et heredes meos devestio, et dictos religiosos investio totaliter de eisdem. Promittens, per juramentum meum super Sancta Dei Euvangelia corporaliter prestitum, et sub obligatione omnium bonorum meorum, dictam venditionem dictis religiosis contra omes perpetuo et pacifice garantire et in me littis honus succipere […] deffendere, si qui calompniatores apparerent quantito, quotiens et quacumque parte littis super hoc fuero requisitus cum meis propriis sumptibus et expensis et facere et prestare quicquid in causa evictionis debet fieri et prestari omnibus exceptionibus in hoc facto postposito penitus et remotus. Volens me ad premissorum observantiam compelli quasi ex re adjudicata per curiam domini ducis Burgundie, cujus juriditioni quo ad hoc suppono me heredes meos et omnia bona mea. In quorum testimonium, sigillum dicte curie istis presentibus litteris rogavi et obtinui apponi. Ysabellis vero, relicta dicti Le Monart de Villari, que moratur in dicto manso. In presentia mei Guydonis de Marreyo dicte curie notarii apud Sanctum Johannem juxta Laudonam, et testium subscriptorum intravit in fidem et homagium religiosorum predictorum. Actum in presentia notarii predicti, magistri Johannis de Bretenere, Johannis Le Sohonois, Petri, servientis, de Villari et Guillelmi dicti Dou Pourtaul de Villari, testium ad hoc vocatorum, anno et mense predictis.